cyanic-selkie/wikianc huggingface dataset:
Andrij Ljubka
Karbid
Romanen Karbid handler om den alkoholiserte historielæreren Tys, og bokas tittel henspeiler på kallenavnet elevene hans har gitt ham; Tys har nemlig en tendens til å «slippe luft» i klasserommet, og flatulensen hans lukter som kalsiumkarbid. Samtidig gir tittelen et nikk til Voltaires satiriske roman Candide fra 1759. Sjangermessig er romanen en satirisk tragikomedie. På overflaten er mye av humoren ganske grotesk, men under ligger omstendigheter som ofte er dypt tragiske.
Fortellingen foregår i den fiktive småbyen Vedmediv, som ligger i Karpato-Ukraina helt vest i Ukraina. Historien begynner med at Tys på vei hjem etter en kveld på byen faller ned i kloakken - og der nede i det stinkende mørket får han en lysende idé: hva med å grave en tunnel til Ungarn som alle Ukrainas 40 millioner innbyggere kan gå gjennom og dermed tvinge EU til å akseptere dem som medlemmer? En så strålende plan er jo nødt til å lykkes!
Den overbegeistrede patrioten forstår at han ikke kan klare noe slikt alene, og ender etterhvert opp med en gruppe medsammensvorne: Icarus, smugler av bensin og sigaretter, «Karpatenes geni» som smugler illegale rusmidler og mennesker, den gamle kirkegårdsgraveren Ychi samt Vedmedivs borgermester Zoltan Bartok (som begynte sin karriere med å stjele toalettpapir). De inkluderer også den lokale rettslegen Ulyana Kruk med kallenavnet «Succubus», en femme fatale som sper på inntektene ved hjelp av organsmugling.
Konspiratørene dekker over byggevirksomheten ved å erklære at de skal bygge «Enhetens fontene» på byens sentrale torg, en konstruksjon som skal avdukes på Ukrainas uavhengighetsdag 24. august. Men Tys' idealistiske ønske om å snikintegrere hele Ukrainas befolkning i EU er lite populær hos de andre. De ønsker tvert imot å beholde grensen, som utgjør grunnlaget for deres smuglerinntekter.
Som redaktør
Andrij Ljubka har (sammen med Evgenia Lopata) vært redaktør for antologien Krigstilstanden (2023). Den engelske oversettelsen inkluderer essays av 35 ukrainske forfattere.
Oversettelser
Ljubka har oversatt litteratur fra polsk, kroatisk, serbisk, bosnisk og engelsk.
Esmeralda Bank
Esmeraldabanken er en massiv undersjøisk vulkan med tre kjegletopper. Den største toppen har et 3 km bredt kaldera. Det er kun observert bobling og misfarging av sjøen.
Maria Letnes
Maria Letnes (født 1991) er en norsk styrkeløfter fra Inderøy som representerer KK-67.
Hun vant tre NM-gull i perioden 2016–2019. Hun vant kongepokalen i 2019.
Letnes vant EM-gull i 2018.
MF «Solskjel»
MF «Solskjel» er en norsk ferge bygget i 1981 ved A.M. Liaaen Skipsverft & Mek. Verksted som byggenummer 137.
Søramerikansk mesterskap i friidrett 1935
Søramerikansk mesterskap i friidrett 1935 ble arrangert i Santiago de Chile i Chile i 1935.
Ragna Rusten
Ragna Bleken Rusten (født 21. februar 1896 på Fåberg, død 22. desember 1979 i Moss) var en norsk forfatter, lærer og foredragsholder som arbeidet for fred, kvinnespørsmål og målsak.
Liv og virke
Ragna Rusten ble uteksaminert fra Notodden lærerskole i 1917, og arbeidet deretter som lærer i Nannestad og på Fåberg. Som gift bosatte hun seg i Rygge og siden i Moss, hvor hun virket som frilansskribent og forfatter. Hennes artikler og skjønnlitterære tekster ble publisert i blant annet For Bygd og By og Nynorsk Vekeblad.
Hennes bokdebut kom i godt voksen alder, i 1946 med novellesamlingen Doggfall, publisert under psevdonymet Sváva (også skrevet Svåva). For boken ble hun i 1947 belønnet med Statens forfatterstipend. Hun vant en novellekonkurranse i bladet Den 17de Mai med en novelle kalt Sonetapet, som også var med i samlingen Doggfall.
Rusten var aktiv i Noregs Mållag og Austmannalaget. Hun engasjerte seg sterkt i humanitært arbeid, og startet i 1926 Armeniamisjonen i Rygge. Hun var også styremedlem i Moss kvinneråd.
Familie
Ragna Rusten var datter av gårdbruker Gunder Bleken og Rønnaug Loe. Hun ble i 1921 gift med lærer Øystein Rusten.
Karl Amon
Karl Amon (født 13. mars 1924 i Bad Aussee i Østerrike, død 10. januar 2017 samme sted) var en østerriksk katolsk prest og kirkehistoriker.
Bakgrunn
Karl Amon ble som soldat alvorlig såret på østfronten under den andre verdenskrig. Under lasarettoppholdet begynte han i februar 1944 ved bispedømmet Graz' presteseminars husundervisningsanstalt.
Prest, kirkehistoriker
Han ble presteviet 11. juli 1948. Den 19. desember 1953 ble han promovert til den teologiske doktorgrad med en dissertasjon om benediktinerinneklosteret Traunkirchen. I 1959 hadde han habilitert seg for faget kirkehistorie.
Han underviste i kirkehistorie som professor ved universitetet i Graz fra 1960 til 1987, og forfattet mange arbeider knyttet il kirke-, fromhets- og regionalhistorie, og om liturgiske spørsmål.
Han var medlem av Historische Landeskommission für Steiermark (HLK) og fikk utgitt kildeedisjoner av visitasjons-, ordinations- og konsekrasjonsprotokoller. Han bidro også ved utarbeidelsen av den etterkonsiliære tyske messebok og salmeboken Gotteslob. Han underviste også i kirkemusikk ved Kunstuniversität Graz.
Hans Inge Myrvold
Hans Inge Myrvold (født 25. januar 1985) er en norsk politiker (Sp) som fra 2015 var varaordfører i Kvinnherad kommune. Fra 2019 er han ordfører i Kvinnherad. Han har vært medlem av Kvinnherad kommunestyre siden 2011, der han representerer Senterpartiet.
I stortingsvalget 2017 var Myrvold nummer tre på Senterpartiets valgliste i Hordaland, og han ble innvalgt som partiets 1. vararepresentant. Han ble gjenvalgt i 2021, og fra 14. oktober 2021 møter han fast for statsråd Kjersti Toppe og er medlem av Stortingets helse- og omsorgskomité.
United Kingdom Special Forces
United Kingdom Special Forces (UKSF) er et hovedkvarter i Storbritannias forsvar med ansvar for å utvikle og lede landets spesialstyrker. UKSF er en del av Strategic Command.
Avdelingene underlagt UKSF er Special Air Service, Special Boat Service, Special Reconnaissance Regiment, Special Forces Support Group, 18 Signal Regiment og Joint Special Forces Aviation Wing.
UKSF har sin historie tilbake til 1987, da spesialstyrkene ble lagt under felles kommando av Director Special Forces.
Bandra-Kurla Complex
Bandra-Kurla Complex (BKC) er et næringslivsområde i den indiske byen Mumbai. I henhold til MMRDA (Mumbays byutviklingskontor) er komplekset det første i en serie av «vekstsentra» opprettet for å «hindre ytterligere konsentrasjon» av kontorer og kommersielle aktiviteter i Sør-Mumbai. Det er forventet at de mindre fortettede forretningsområdene i Sør-Mumbai vil skaffe nye områder for mer næringseiendom i sentrumsområdene.
Komplekset ble bygget på myrlendt land på nordsiden av Mahim Creek og grenser til Kurla i øst og Bandra i vest. Santacruz (den tidligere flyplassen) ligger i nord. Dagens flyplass, Chhatrapati Shivaji internasjonale lufthavn ligger noen kilometer lenger nord, noe som åpner for kort reisetid mellom flyplassen og komplekset.
BKC huser en rekke kommersielle bygninger, inkludert Jammu & Kashmir Bank National Business Centre, National Stock Exchange, SEBI, NABARD hovedkontor, IL&FS, Dow Chemicals, ICICI Bank, Citibank, Dena Bank, Bank of Baroda, State Bank of India, Bank of India, Kotak Mahindra Bank,Bharat Diamond Bourse, Unit Trust of India, Dhirubhai Ambani International School, American School of Bombay og Fortune 500. Her ligger også Mumbai Cricket Associations cricketbane og USAs konsulat i Mumbai.
Det arbeider om lag 600 000 personer i de ulike kontorer over hele BKC-komplekset.
Se også
Bandra-Kurla
Søramerikansk mesterskap i friidrett 1937
Søramerikansk mesterskap i friidrett 1937 ble arrangert i São Paulo i Brasil i 1937.
Fjellnandu
Fjellnandu er en fugl i gruppen nanduer (Rhea) i familien Rheidae.
Utbredelse
Den forekommer i Patagonia og Altiplano, i Argentina, Bolivia, Chile og Peru.
Underarter
Det er beskrevet tre underarter av fjellnandu :
Overflatekondensator
Kondensatoren som systemkomponent
Energiproduksjon i et varmekraftverk og fremdrift av skip er eksempler på prosesser der varmeenergi omformes til kinetisk energi ved bruk av dampturbiner. I et varmekraftverk forbrennes kull, olje eller gass for å varme opp vann i en dampkjele som produserer damp. Damp for elektrisitetsproduksjon kan også skje ved kjernereaksjoner i en reaktor. Dampens potensielle energi på grunn av høyt trykk og temperatur konverteres til kinetisk energi i en dampturbin. Dampturbinen har skovler på en aksel som dampens trykk driver rundt og som er tilknyttet en generator for elektrisitetsproduksjon.
Ved å kondenserende dampen som forlater turbinen ved et trykk under det atmosfæriske trykket (helt eller delvis vakuum), vil trykkfallet (differansen) mellom innløp og utløp av turbinen øke, noe som øker mengden av varme som er tilgjengelig for konvertering til mekanisk effekt. Det meste av den frigjorte varmen på grunn av kondensasjon av dampen overføres til kjølevannet (eller kjøleluft) som brukes i kondensatoren. Dette er den viktigste grunnen for at kondensatorer installeres i forbindelse med dampsystemer. En annen grunn er at en ønsker så høy kvalitet som mulig på matevannet som dampkjelen må ha kontinuerlig tilførsel av. Det er nemlig slik at den kondenserte dampen fra kondensatoren pumpes tilbake til damkjelen og brukes på nytt. Når dampen kondenseres og sirkulerer i et lukket system sikres det at vannet er rent.
Overflatekondensatorer brukes i varmekraftverk og generelt i tilknytning til dampmaskiner og turbiner, for eksempel på skip. Kondensatoren blir vanligvis plassert rett under dampturbinen. Dette for at trykktapet i avløpsrøret fra turbinen skal bli minst mulig. Typisk må kondensatoren ta ut dobbelt så mye energi av dampen som dampturbinen gjør.
For de fleste vannkjølte overflatekondensatorer er det delvis vakuum i mantelen under normale driftsforhold. Typisk brukes et vakuum på 97 % for dampturbiner, mens kondensatorer tilknyttet dampmaskiner opererer med vakuum på 90 – 92 %.
Kondensatorer som bruker luft for kjøling blir også benyttet, blant annet i varmekraftverk. Disse brukes spesielt der tilgangen på kjølevann er begrenset, eller der utslipp av oppvarmet vann tilbake til vassdrag har for stor miljøpåvirkning. I en slik kondensator ledes dampen inn i rørene og luft fra omgivelsene blåses over rørene på utsiden.
Delene i en vannkjølt overflatekondensator
Den grunnlegende konstruksjonen av overflatekondensatorer gjør at dampen som skal kondenseres ikke kommer i kontakt med kjølevannet (eller luften). Dette i motsetning til andre typer av kondensatorer der dampen og kjølevannet kommer i dirkete kontakt og blandes.
Konstruksjonsdelene
Illustrasjonen viser en typisk vannkjølt overflatekondensator som brukes for å kondensere utslippsdamp fra en dampturbin eller dampmaskin. Denne typen kondensatoren kan også brukes for andre prosesser.
Typisk består en overflatekondensator av en sylindrisk beholder eller mantel og en stor mengde rør, det en kaller for en rørvarmeveksler. Mantelen danner kondensatorens ytre beholder og inneholder dessuten rørene som utgjør selve varmeveksleren. Den er produsert av stålplater og er avstivet for å kunne holde konstruksjonen sammen.
I hver ende av mantelen er det sveist på en rørplate der kjølevannsrørene går gjennom. I hver ende av kondensatoren er det en vannboks der kjølevannet ledes inn i rørsatsen. En utfordring med konstruksjon er utvidelse av rør på grunn av varmen som oppstår. En løsning på dette er ekspansjonsfuger mellom vannboksene og mantelen, dermed kan utvidelser og sammentrekninger i lengderetningen tillates. Kjølevannet sirkulerer gjennom rørene og dampen kondenserer på deres overflate inne i mantelen. En grunn til å lede kjølevannet gjennom rørene er at renhold og vedlikehold da bli enklest mulig. Konstruksjonen kan også ha plater som styrer dampen gjennom kondensatoren for å få en ønsket bane, noe som forbedre kondenseringen. Det finnes mange utforminger avhengig av produsent, størrelsen på dampturbin og andre forhold.
Vanligvis at rørene er laget av koppernikkel, messing med aluminium, bronse med aluminium, rustfritt stål og flere andre legeringer. Spesielt om sjøvann brukes som kjølevann er utfordringer med groing og korrosjon tilstede.
Kjølevannets sirkulasjon
Kondensasjonsvarmen overføres gjennom rørveggene og tas opp av kjølevannet. Typisk må overflatekondensatoren konstrueres slik at kjølevannets avløpstamperetur holdes 5 – 10 ºC under kondenstemperaturen. Desto nærmere kondenstemperaturen kjølevannets avløpstamperetur kommer, desto lavere blir vannforbruket. Imidlertid må dette veies opp mot en ulempe som oppstår, nemlig at kondensatorens kapasitet reduseres på grunn av redusert temperaturdifferanse mellom rørene og dampen ved rørsatsens siste del.
Illustrasjonen viser en konstruksjon der kjølevannet passerer to ganger gjennom rørsatsen. En annen vanlig konstruksjon er at vannet går gjennom rørsatsen bare en gang. Sammenlignet med en kondensator med to ganger vannpassasje, vil en kondensator med kun én vannpassasje med samme antall rør, samme størrelse på rørene og med samme vannhastighet, kreve to ganger så stor vanngjennomstrømning. På den annen side vil en slik vannvei føre til bare halvparten så stor temperaturøkning, dermed også lavere trykk i kondensatoren. Derfor er en kondensator med en gangs vannpassering gjennom rørsatsen fordelaktig for anleggets totale virkningsgrad, samtidig som det gir mindre problemer med oppvarmet kjølevann som skal ledes tilbake til naturen. Ulempene er imidlertid mer enn dobbelt så mye kjølevann trengs, samt at det trengs fire ganger så stor ytelse for å drive kjølevannspumpen.
Plasseringen av kjølevannsrørene har betydning for kondensatorens effektivitet. Tidligere ble kondensatorer konstruert for å få plass til så mange rør som mulig inne i mantelen, dette for at kjøleoverflaten skulle bli størst mulig. Mer moderne konstruksjoner har forskjellige avstander mellom rørene og gjør bruk av skjermer inne i rørsatsen, eller mellom seksjoner av rørsatsen. Dette for å maksimere dampgjennomstrømningen med minst mulig trykkfall og mest mulig lik distribuering av dampen. For å oppnå dette er rørlengder på mellom 9 – 15 meter ikke uvanlig for store enheter.
Her følger et eksempel på størrelser og parametre for en stor kondensator til en dampturbin: For en overflatekondensator med termisk ytelse på 2 750 MW, som kan passe til et stort dampkraftverk, kreves en gjennomstrømning av kjølevann på 60 m3/s. Vannet får da en temperaturstigning på 11 ºC. En slik kondensator har en samlet overfate for kondensasjon på 115 000 m2 og rørlengde på 15,5 m.
Kondensatet samles på bunnen av mantelen der rørtilknytning for uttapping av vann er plassert. I noen utforminger av kondensatoren er det en sump eller varmtvannsbrønn som samler opp vannet. Kondensat blir pumpet ut av sumpen for gjenbruk som matevann til dampkjelen.
Vakuumsystemetet
For vannkjølte overflatekondensatorer blir ønsket undertrykk ved oppstart av anlegget skapt av en ekstern vakuumpumpe. Vakuum vil imidlertid oppstå av seg selv når driften kommer i gang på grunn av den store forskjellen i spesifikt volum mellom damp og kondensat. Når kondensatoren kommer i drift er vakuumpumpens oppgave å fjerne luft og eventuelt andre gasser som ikke vil kondensere. Det kan anvendes tre forskjellige vakuumpumper, nemlig ejektor drevet med damp, sentrifugalpumpe eller stempelpumpe. Av disse er ejektor den som benyttes mest. Tidligere var det vanlig at en anvende en såkalt våtluftpumpe som suger ut både luft og kondensatvann samtidig. Senere ble det vanligste at vann og luft suges ut av egne pumper for hver av oppgavene. Altså at det anvendes en separat vannpumpe og en vakuumpumpe.
Luft vil lekke inn i kondenserne på grunn av utettheter i mantelen og sammenføyingene med rørsatsen. I tillegg kan luft følge med dampen og komme inn i kondensatoren på grunn av utettheter i kanalen mellom turbinen og kondensatoren. Luft som kommer inn i kondensatoren fører til to store ulemper: For det første reduseres varmeoverføringen til kjølerørene i betydelig grad. For det andre reduseres kondensatorens vakuum som igjen øker trykket på turbinens lavttrykkside slik at dens virkningsgrad går ned. Luften kan ikke kondenseres i kondensatoren og danner en film rundt filmen av kondensat på kjølerørene. Siden luft har dårlig termisk konduktivitet gir dette sterkt redusert varmeoverføringsevne.
Eksterne lenker
Forbedring av kondensasjon på kjølerør (engelsk)
Rolf Lund
Rolf Odvar Lund (født 6. mai 1930, død 5. mai 1991) var en norsk seiler.
Han representerte Norge under Sommer-OL 1972, der han ble nummer 10.
Saturday Night Live
Sketsjene i programmet har gitt opphav til flere filmer, blant annet The Blues Brothers (1980) og Wayne's World (1992). Både John Belushi, Dan Aykroyd og Chevy Chase fikk sitt gjennombrudd her. De var aktive i programmet fra 1975 til 1979.
Programmet har i årenes løp mottatt en rekke priser, blant annet 78 Emmy (inkludert to for beste TV-serie) per 2017. Serien var blitt nominert til Emmy 252 ganger per 2018. Den har også vunnet tre Writers Guild of America.
EM for brassband 1995
EM for brassband 1995, det 18. europamesterskapet for brassband ble arrangert 29. april 1995 i Luxembourg.
Resultat
B Section ble vunnet av Brass Band Oberschwaben-Allgäu fra Tyskland, dirigert av Gerd Kurat.
Musikk
Pliktnummer i konkurransen var Red Earth av Roland Wiltgen. I sin selvvalgte avdeling fremførte Black Dyke Mills Band Variations on an Enigma  av Philip Sparke. Regjerende mester, Williams Fairey Band, spilte Cambridge Variations av Philip Sparke.
På bølgelengde
På bølgelengde er en norsk komedie fra 2011, som er produsert og regissert av Frode Nordås. Filmen bygger på historier fra Sunnhordland og handler om bryllup, fisking, bilcross og webkamera.
I 2012 kom På bølgelengde på BluRay og DVD.
Italia under Paralympiske vinterleker 1980
Italia deltok under Paralympiske vinterleker 1980 på Geilo i Norge. Troppen besto av 1 mannlig utøver som ikke tok noen medaljer. Dette var første gang Italia deltok under de paralympiske vinterlekene.
Søramerikansk mesterskap i friidrett 1941
Søramerikansk mesterskap i friidrett 1941 ble arrangert i Buenos Aires i Argentina i 1941.
Tommy Fleetwood
Thomas Paul «Tommy» Fleetwood  (født 19. januar 1991 i Southport) er en engelsk profesjonell golfspiller som spiller på Europatouren og den amerikanske PGA-touren.
Fleetwood har fem seire på Europatouren, men venter fortsatt på sin første PGA-tourseier. Dette til tross for gode resultater som blant annet 2.- og 4.-plass fra US Open (hhv. 2018 og 2017) og 2.-plass fra The Open (2019).
Under Sommer-OL 2020 i Tokyo som ble arrangert i 2021 ble han nummer 16.
Tennis under Asialekene 2014
Tennis under Asialekene 2014. Tennis var en av sportene under de 17. Asialekene som ble arrangert i Incheon i Sør-Korea. Det var fjortende gangen som tennis var med på programmet i asialekene. Konkurransene ble avviklet i perioden 20. til 30. september 2014. Det var i alt sju turneringer; single-, double og lagkonkurranse for menn og damer samt mixeddouble. Alle tapende semifinalister fikk bronsemedaljer. Det var 153 utøvere fra tjuefire nasjoner som deltok.
Søramerikansk mesterskap i friidrett 1943
Søramerikansk mesterskap i friidrett 1943 ble arrangert i Santiago de Chile i Chile i 1943.
Pallas (datter av Triton)
Pallas (gresk: Παλλάς) var i henhold til greske mytologien datter av havguden Triton. Som fosterforelder til Zevs' datter Athene, oppdro Triton henne sammen med sin egen datter. Under en vennskapelig kamp mellom de to gudinnene, ble Athene beskyttet mot skade fra Zevs, mens Pallas ble livstruende skadet. Ut av sorg og anger lagde hun palladium, en statue som lignet på Pallas. Denne historien inspirerte til en årlig festival i Libya dedikert til Athene. Jenter fra libyske stammer som makylerne og auserne sloss mot hverandre, og de som døde ble merket som falske jomfruer.
Jacques Paisible
Jacques Paisible (ca. 1656 – 1721) var en fransk blokkfløytevirtuos og barokk-komponist som virket i England i om lag 40 år.
Liv og virke
Jacques Paisible stammet fra en familie av musikere som var aktive ved det franske kongehoffet.
I 1673 kom Paisible til England sammen med komponisten Robert Cambert. De første sporene etter ham i London er som deltaker under oppføringen av masquen Calisto av Nicholas Staggins (død 1700). Fra 1677 var Paisible hoffmusiker, og 1685 ble han medlem av kong Jakob IIs King's Musick. I 1693 – 1702 var han hoffkomponist for prins Jørgen, den kommende dronning Annes ektemann.
Eurovision Song Contest 2024
Eurovision Song Contest 2024 blir den 68. utgaven av Eurovision Song Contest, Den europeiske kringkastingsunions (EBU) årlige sangkonkurranse for organisasjonens medlemmer. Konkurransen finner sted i Malmö i Sverige etter at Loreen og «Tattoo» vant Eurovision Song Contest 2023 for Sverige. Konkurransen organiseres og produseres av Sveriges Television i samarbeid med EBU. Dette blir syvende gang Sverige står vertskap, og det er tredje gang Malmö er vertsby for Eurovision Song Contest.
Dover havn
Dover havn er en havn i Dover i England. Den er Storbritannias nærmeste havn til Frankrike, 34 km unna.
Havnen har vært eiet og drevet av Dover Harbour Board, et særlovselskap, siden den ble dannet ved royal charter i 1606 av kong Jakob Ⅰ. Havnestyret er i det vesentlige oppnevnt av Department for Transport. Havnen har sin egen politistyrke, Port of Dover Police.
Eurovision Song Contest 2024
Konkurransen består av tre sendinger: en semifinale tirsdag 7. mai, en semifinale torsdag 9. mai og finalen lørdag 11. mai. De tre showene avholdes i Malmö Arena, som også huset konkurransen i 2013. Sendingene overføres direkte til alle deltakerlandene og andre land med senderettigheter.
Bakgrunn
Sverige vant Eurovision Song Contest 2023 i Liverpool i Storbritannia med «Tattoo» og Loreen. Dette var landets syvende seier i konkurransen, etter at ABBA vant i 1974 med «Waterloo», Herreys i 1984 med «Diggi-loo diggi-ley», Carola i 1991 med «Fångad av en stormvind», Charlotte Perrelli i 1999 med «Take Me to Your Heaven», Loreen i 2012 med Euphoria og Måns Zelmerlöw i 2015 med «Heroes». Som vinner av 2023-konkurransen vant Sverige samtidig retten til å arrangere konkurransen i 2024.
Vertsby-prosessen
Etter seieren i 2023 var Stockholm, Göteborg og Malmö raskt ute med å melde sin interesse for å bli arrangørby. Siden fulgte Örnsköldsvik etter. I tillegg disse fire byene uttrykte flere andre byer interesse, blant andre Sandviken og Jönköping. Disse leverte imidlertid ikke inn et offisielt tilbud innen fristen 12. juni 2023. SVT kunngjorde Malmö som vertsby 7. juli 2023. Dette blir tredje gang Malmö står vertsskap for konkurransen, etter å ha arrangert i Malmö Isstadion i 1992 og i Malmö Arena i 2013.
Følgende byer uttrykte interesse for å bli arrangørby:
Foreløpig deltakerliste
Per. har følgende land uttrykt interesse for å delta i konkurransen. Luxembourg har bekreftet sin retur til konkurransen etter å ha vært fraværende etter 1993:
Semifinaletrekningen
Seks land – de fem store og vertslandet Sverige – er direktekvalifisert til finalen. De øvrige landene skal delta i de to semifinalene tirsdag 7. og torsdag 9. mai. Fordelingen av semifinalistene gjøres under en loddtrekning i Malmö, trolig i januar 2024. Under trekningen vil ordføreren fra den avtroppende vertsbyen Liverpool overlevere den offisielle bynøkkelen til Malmös ordfører.
Semifinalistene blir på forhånd delt inn i grupper ut fra hvordan de har stemt de siste 15–20 årene. Land med relativt likt stemmemønster, som de nordiske og de eks-jugoslaviske landene samles i egne grupper. Landene i hver stemmegruppe blir deretter fordelt på de to semifinalene. Dette gjøres for å redusere effekten av nabostemming, og for å forhindre at et land klarer å kvalifisere seg til finalen takket være stemmer fra nabolandene. Systemet ble innført i 2008. Under trekningen trekkes det også hvilken av de to semifinalene de seks finalistene skal stemme i.
Andre land
For å kunne delta i Eurovision Song Contest, må et land ha en allmennkringkaster med et aktivt medlemskap i Den europeiske kringkastingsunion. Men et annet land kan også få delta gjennom en spesialinvitasjon, slik tilfellet er med Australia. Flere land er også inne i bildet med tanke på en deltakelse i 2024:
Produksjon
De tre showene i Eurovision Song Contest 2024 finner sted i Malmö Arena. Flerbruksarenaen ligger i området Hyllie og åpnet dørene i november 2008. Den kan ta opptil 15,500 tilskuere på konserter, men under Eurovision må en del av plassene vike for scene, kommentatorbokser, lyd- og lysanlegg og annet teknisk utstyr. Da konkurransen fant sted i samme arena i 2013, var det rundt 13,000 publikummere under showene.
Stemmesystem
I etterkant av finalen i 2023 oppstod det misnøye og kritikk mot juryordningen fra deler av publikum. Årsaken var at seernes soleklare favoritt, finske Käärijä og «Cha cha cha», ble slått av den enda klarere juryfavoritten Loreen. At publkumsfavoritten ikke vant, førte til debatt – særlig i Finland og Norge som begge gjorde det bedre hos seerne enn hos fagjuryene. Det norske bidraget «Queen of Kings» med Alessandra ble nummer tre hos seerne, men kun nummer 17 hos juryene. Det norske Kringkastingsrådet mottok mange klager fra frustrerte seere som krevde at juryordningen måtte fjernes eller endres. Norske NRK opplyste i juni 2023 at de var i samtaler med EBU om konkurransens juryordning og avstemningsmetode. En endelig avgjørelse om stemmesystem blir fattet av konkurransens referansegruppe i januar 2024. Fagjuryene brukes kun i finalen og teller rundt 50 prosent av finaleresultatet. Juryordningen ble innført i 2009, blant annet for å motvirke effekten av nabo- og diasporastemmer.
Finalesendingens varighet
Utover 2010-årene økte finalens varighet fra 3 timer til godt over 4 timer. Dette skyldes innføring av nye elementer som flaggparade, et utvidet stemmevindu, flere pausenumre og innføring av både jury- og telefonavstemning. SVT ser nå på ulike alternativer for hvordan man kan kutte sendetiden med opptil én time.
Kringkastere og sendinger
Konkurransen overføres direkte av alle deltakerlandene og eventuelle andre land som kjøper senderettighetene. De fleste kringkasterne kommer til å ha kommentatorer, enten hjemme eller på plass i vertsarenaen, som skal formidle informasjon og hendelser til seerne. Under er en oversikt over kringkastere som har bekreftet at de overfører Eurovision Song Contest 2024:
Søramerikansk mesterskap i friidrett 1931 (uoffisielt)
Søramerikansk mesterskap i friidrett 1931 (uoffisielt) ble arrangert i Montevideo i Uruguay i 1931.
Bedřich Šupčík
Bedřich Šupčík (født 22. oktober 1898 i Wien, død 11. juli 1957 i Písek) var en tsjekkoslovakisk sportsutøver som deltok i de olympiske leker 1924 i Paris og 1928 i Amsterdam.
Šupčík ble olympisk mester i turn under sommer-OL 1924 i Paris. Han vant konkurransen i tauklatring foran Albert Seguin fra Frankrike og i mangekampen kom han på tredjeplass. Fire år senere, under 1928 i Amsterdam, var han med på det tsjekkoslovakiske laget som kom på andreplass i lagkonkurransen i mangekamp bak Sveits.
Han deltok også under verdensmesterskapet i turn 1926 i Lyon, der han vant gull i lagkonkurransen og bronse i ringer.
Toyota Crown
Toyota Crown (1955–) er en stor familiebil fra japanske Toyota.
Den var i 1958 den første Toyota eksportert til USA, ifølge Oppland Arbeiderblad. En S40 Crown ble i 1963 den første Toyota importert til Norge, solgt til slakter Olav Bråten på Sunndalsøra. Ifølge den norske Crownklubb ble det solgt fire tusen Crown i Norge frem til den siste i 1984.
Den var for stor å regne i Norge, der den ble brukt en del av drosjesjåfører. Da tredje utgave kom i 1968 var prisen fra 31 000 til 37 000 norske kroner. Det gikk i både stasjonsvogner og pickup de første årene. Senere har det kun vært store sedaner. I 2000 utga de en nostalgia-utgave de kalte Origin.
Fluberg stavkirke
Fluberg stavkirke stod ved Fluberg prestegård, omtrent en kilometer fra dagens Fluberg kirke. Den var fra gammelt av Lands hovedkirke.
«Flughubærghs sokn» er omtalt i 1330 og «Erlinger prester a Flughuberghi» i 1337. Nicolay Nicolaysen sier om kirken: «Den ældre kirke var en stavbygning, ifølge regnskabet for 1694 med „tvister eller svaler rundt om”.» Ifølge en jubileumsbok for Fluberg kirke skal kirken ha hatt tårn, og omtalen av «dett offuerste tagh» i 1622 tas til inntekt for at kirken hadde hevet midtparti. Den hadde svalganger i nord og sør, men disse ble revet på midten av 1600-tallet, og kirken fikk utvendig bordkledning og større vinduer. Av Povel Huitfeldts stiftsbok (1577) fremgår noe av inventaret på 1500-tallet, med bl.a. to klokker og to håndklokker (muligens messeklokker fra katolsk tid), en sølvkalk med disk, en kalk og disk av forgylt kobber. Av en inventarliste fra 1686 fremgår at kirken har en ny stor klokke i en støpul.
Stedet der stavkirken stod, var ikke helt tørt, og ny kirke ble oppført lenger unna fjorden og vigslet i 1703. Stavkirken ble revet. Det ble satt opp en informasjonstavle på det gamle kirkestedet i 1994.
Gjenstander fra stavkirken
Altertavlen i Landåsbygda kirke skal stamme fra Fluberg stavkirke. En dåpskanne fra stavkirken er i privat eie. Gitt at kongeportrettene som henger i dagens Fluberg kirke, går helt tilbake til Christian I, er det nærliggende å anta at mange av dem er overført fra stavkirken. Altersølv skal også ha blitt overført.
Søramerikansk mesterskap i friidrett 1945
Søramerikansk mesterskap i friidrett 1945 ble arrangert i Montevideo i Uruguay i 1945.
Phrynetopsis
Phrynetopsis er en gruppe av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore (ca. 20 millimeter), brunlige trebukker. Dekkvingene har markerte "skuldre" og er parallellsidige, gjerne med hvite flekker eller rødlige tegninger.
Levevis
Som de fleste andre trebukker borer larvene i ved.
Utbredelse
Slekten er vidt utbredt i Afrika.
Cotaruse (distrikt)
Cotaruse er et distrikt i provinsen Aymaraes i regionen Apurímac i Peru. Distriktets nasjonale statistikkode er 030406 og hovedstaden er Cotaruse.
Distriktet ble opprettet den 1. juli 1914.
Flystyrten ved Vierli i 1945
Flystyrten ved Vierli i 1945 var flystyrten av et Royal Air Force-fly av typen Short Stirling Mk.IV – LK 332 ved Vierli på Vegårshei, nedskutt av tyske jagerfly under andre verdenskrig natt til 31. mars 1945.
Oppdraget
Flyet, som var et fire motors bombefly ombygd for transportoppdrag, tok av fra RAFs flybase i Shepherds Grove i Suffolk i England klokken 21.00 kvelden 30. mars. Det var lastet med utstyr for dropp til hjemmestyrkene i Telemark. Det hadde fått fjernet en del av bevæpningen grunnet at man ønsket å ha med mest mulig last. Dette gjorde at det var et lett bytte for de to tyske nattjagerne da det kom inn over kysten ved Risør. Flyet var kun bevæpnet med haleskyts med fire Browning M1917 maskingevær i kaliber .30-06 Springfield.
Nedskytingen
Flyet ble skutt i brann over Sørfjorden, og styrtet ved Vierli-gården i Vegårshei, omtrent 50 meter fra gamle Søndeled kommunegrense. Vrakrester og likdeler ble spredt utover et større område, alle seks britene ombord omkom. Delene av mannskapet ble samlet opp og lagt i tre kister. Disse ble fraktet til kirkegården på Søndeled, hvor det ble holdt begravelse 3. april, kun bevitnet av tyskere. Noen år senere ble det reist en gravstøtte med navnene på de omkomne, og denne blir bekranset hvert år på 17. mai. Oppe på krasjstedet ble det reist et minnesmerke i 1983 av Kiwanis Club Risør, denne blir bekranset på frigjøringsdagen 8. mai hvert år.
Pandemisenteret
Pandemisenteret er en avdeling i Institutt for global helse og samfunnsmedisin ved Det medisinske fakultet ved Universitetet i Bergen. Senteret ble opprettet 27. oktober 2020. Det samler fagpersoner fra alle fakultetene ved Universitetet i Bergen og har som mål å samle og fremme forskning på pandemier, og med et spesifikt fokus på covid-19-pandemien.
Senteret inngår i Alrek helseklynge.
Mont-Valérien
Mont-Valérien er et fjell vest for Paris, kjent for sine militære befestninger. Det er steilt, men særlig høyt er det ikke; toppen rager 162 meter over havet. Det ligger i departementet Hauts-de-Seine på områder i kommunene Suresnes, Nanterre og Rueil-Malmaison, om lag ti kilometer vest for Paris. Den har utsyn over Bois de Boulogne.
Historie
Fra befestningene her gjorde under den tysk-franske krig og beleiringen av Paris de ca 100.000 mann sterke franske festningsstyrkene under kommando av Louis Jules Trochu et mislykket utbrytningsforsøk den 19. januar 1871.
Under annen verdenskrig var festningen fra 1941 til 1944 rettersted for den tyske okkupasjonsmakt; her ble det henrettet både motstandsfolk og gisler som del av gjengjeldelsesaksjoner - over tusen personer. Noen kjente henrettede fra denne perioden er:
Panarthropoda
Panarthropoda er en foreslått gruppe med dyr om omfatter alle de hamskiftende dyrene (Ecdysozoa) som har segmentert kropp. Dette omfatter leddyrene og deres nærmeste slektninger, fløyelsdyrene og bjørnedyrene. De øvrige ecdysozoene har en enkel, usegmentert markeformet kropp.
Tidligere var det vanlig å regne med at leddormer var slektninger av leddyr og fløyelsdyr, men siden 1997 har det vært generelt antatt at leddormer tilhører et annet sted i livets tre. Begreper som Panarthropoda er imidlertid arbeidshypoteser om slektskap, og nye resultater kan endre slike slektskapshypoteser.
Bygning
De fleste panarthropoder har bein, antallet varierer mellom seks (hos insekter) og opp til 750 (hos enkelte tusenbein). Bjørnedyr har 8 beinpar, fløyelsdyr har opptil 43 par. I enkelte grupper mangler beina helt (f.eks. hos enkelte tungeormer og mange insektlarver). Stamarten til alle leddyr allerede hadde bein, sannsynligvis omtrent 20 par. Alle beina ender i et par små klør.
Utvikling
Det fins flere egenskaper som var til stede i leddyrenes stamart, men som ikke evolverte i denne, dvs. de er opprinnelige egenskaper som leddyrene deler med andre grupper. Til disse hører at kroppen er delt i mange ledd med forholdsvis lik oppbygning (såkalt metameri), at det fins et sirkulasjonssystem og et såkalt taustige-nervesystem med en bukmarg. Dessuten må stamarten ha levd i havet, selv om mange av delgruppene uavhengig av hverandre har tilpasset seg til et liv på land.
Tetroreopsis
Utseende
Middelsstore, slanke, brunspraglete trebukker. Antennene er omtrent dobbelt så lange som kroppen, også hos hunnene.
Levevis
Som de fleste andre trebukker borer larvene i ved.
Utbredelse
Arten lever i Queensland, Australia.
Jacques Oudin
Jacques Mirko Oudin (født 7. oktober 1939 i Tourane i Annam i Fransk Indokina, død 20. mars 2020 i Suresnes) var en fransk politiker.
Oudin var sønn av den ukrainske journalisten Sophie Jablonska.
Han var medlem av Frankrikes senat fra 1986 til 2004, for departementet Vendée.
Oudin døde 20. mars 2020 som følge av covid-19, i en alder av 80 år.
EM for brassband 1996
EM for brassband 1996, det 19. europamesterskapet for brassband ble arrangert 4. mai 1996 i Grieghallen, Bergen.
Resultat
Yorkshire Building Society Band dirigert av David King ble europamestere med (97 + 96) 193 poeng. Det hører med til sjeldenhetene at et brassband evner å vinne etter å spilt først i begge avdelinger. Black Dyke Mills dirigert av James Watson endte på andreplass med 192 poeng (95 + 97), mens Manger Musikklag dirigert av Bjørn Sagstad tok tredjeplassen med 184 poeng (89 + 95).
B Section ble vunnet av Brass Band Normandie fra Frankrike, dirigert av Philippe Gervais.
Musikk
Pliktnummer i konkurransen var Seid av Torstein Aagaard-Nilsen. Både Yorkshire Building Society Band og regjerende mester Black Dyke Mills fremførte Revelation av Philip Wilby i sin selvvalgte avdeling. Manger Musikklag spilte Harmony Music av Philip Sparke.
Villa Frednes
Villa Frednes (Også omtalt som Villa Øvre Frednes og Øvre Frednes Kulturhus) er en herskapsvilla fra 1905 i Porsgrunn sentrum, tegnet av arkitekt Haldor Larsen Børve for den velstående skipsrederen Jørgen Christian Knudsen, mest kjent som eier av seilskuten «Skomvær».
Bygget er oppført i stilarten nyrenessanse og har rike utsmykninger med korintisk søyleorden. Eksteriøret er bygget i massiv stein og mur med staffasje som avbilder skip og hardt vær. Interiøret har takmalerier bla. med havguden Poseidon.
Villa Frednes har fungert som rederens private villa, men også vært kulturhus, selskapslokaler, galleri, maritim skole, restaurant m.m – og er nå i privat eie etter å ha vært driftet av kommunen i en årrekke.
Søramerikansk mesterskap i friidrett 1947
Søramerikansk mesterskap i friidrett 1947 ble arrangert i Rio de Janeiro i Brasil i 1947.
Alberto Zorrilla
Victoriano Alberto Zorilla (født 6. april 1906, død 23. april 1983) var en argentinsk svømmer som deltok i de olympiske leker 1928 i Amsterdam.
Zorilla ble olympisk mester under OL 1928 i Amsterdam. Han vant 400 meter fri med tiden 5.01,6, ny olympisk rekord, foran australske Boy Charlton og Arne Borg fra Sverige. På 1500 meter fri kom han på femteplass og på 100 meter fri ble han nummer sju.
Han var flaggbærer for Argentina under Sommer-OL 1932.
Henriette Marø
Henriette Marø (født 6. juni 1988 i Ålesund) er en norsk skuespiller som blant annet er kjent som Silje Helgesen i flere sesonger av NRKs mangeårige komiserie Side om side.
I løpet av sin utdannelse på Kunsthøgskolen i Oslo spilte hun blant annet roller som Dr. Stockmann i En folkefiende, Laura i Glassmenasjeriet, Katarina i Demoner og Malvolio i Helligtrekongersaften. Og hun har etter uteksaminering ved Teaterhøgskolen spilt i bl.a. Jeg kommer tilbake i kveld ved Agder Teater.
Hun har også fremstilt Silje Helgesen, samboer til komiker Vidar Magnussens skikkelse Jonas Kvåle i flere sesonger av NRKs mangeårige komiserie Side om side.
Anerbenrett
Anerbenretten (tysk: Anerbenrecht) er et begrep i tysk agrarrett hvor landbrukseiendommer arves av en enkelt arving. Det dreier seg i dette tilfelle om en bestemt arverekkefølge på godset. Godset skilles ut fra andre eiendommer, som arves etter alminnelige regler. Godset arves i henhold til de spesielle reglene for Anerbenretten, for eksempel at den eldste sønnen blir arving (Höfeordnung). I de føydale tradisjonene gjelder primogenitur i forbindelse med Anerbenretten. Motsatsen er realdeling.
Søramerikansk mesterskap i friidrett 1949
Søramerikansk mesterskap i friidrett 1949 ble arrangert i Lima i Peru i 1949.
Vendée Globe
Vendée Globe er en solo-regatta for seilbåter som går rundt jorda, uten assistanse og uten stopp. Regattaen ble grunnlagt av Philippe Jeantot i 1989, og har siden 1992 blitt arrangert hvert fjerde år. Seilasen 2020–2021 startet søndag 8. november 2020.
Ruta går fra Les Sables-d'Olonne i Vendée vest i Frankrike, sørover i Atlanterhavet, runder Kapp det gode håp og fortsetter østover gjennom Indiahavet, sør for Kapp Leeuwin og Australia, gjennom Stillehavet, rundt Kapp Horn og så nordover igjen i Atlanterhavet tilbake til Les Sables-d'Olonne, hvor båtene går i mål. For å unngå problemer med isfjell er det satt en forbudssone (Antarctic Exclusion Zone, AEZ) som hindrer båtene å seile for langt syd. Regattaen (i 2020/21) er på teoretisk ca 24300 nautiske mil (ca 45000 km), men båtene seiler lenger enn dette p.g.a. vindretningene, noen år opp mot 28000 nautiske mil. Starten går i november slik at båtene seiler gjennom Sørishavet i den sydlige halvkules sommer.
Siden 2004 har regattaen vært forbeholdt båter som oppfyller klassereglene IMOCA 60 (Open 60). Klassereglene administreres av International Monohull Open Class Association (IMOCA).
Rekorden ble satt i 2016/2017 av den franske seileren Armel Le Cléac'h, som med sin båt Banque Populaire VIII vant regattaen etter 74 dager, 3 timer og 35 minutter.
I årenes løp har det inntruffet noen dramatiske forlis med påfølgende redningsaksjoner, og to personer har blitt borte på havet. Siden 2001 har sikkerhetsbestemmelsene blitt betydelig skjerpet, og ingen liv har gått tapt siden Garry Roufs forliste og forsvant i januar 1997.
1989–1990
Den første Vendée Globe ble ledet av franskmannen Titouan Lamazou fra tidlig i racet av, til mål. Philippe Poupons ketch Fleury Michon X kullseilte i Sørishavet, og han ble reddet av Loïck Peyron, som fullførte som nummer to etter en stort sett vellykket første regatta.
1992–1993
Den andre utgaven av regattaen fikk stor mediedekning. Amerikanske Mike Plant, en av deltakerne av den første Vendée Globe, forsvant da han seilte mot Vendée før regattaen. Båten hans ble funnet kullseilt nær Asorene.
Regattaen startet i veldig dårlig vær i Biskayabukta, og flere av seilerne returnerte til starten for å gjøre reparasjoner før de fortsatte. Dette var den eneste landgangen de hadde lov til. Fire dager etter start ble briten Nigel Burgess funnet druknet utenfor Kapp Finisterre etter mest sannsynlig å ha falt over bord.
1996–1997
Starten gikk i hardt vær i Biskayabukta. Mens Nandor Fa og Didier Munduteguy måtte bryte tidlig, måtte også andre rask snu tilbake til starten for å gjøre reparasjoner før de fortsatte.
Det dårlige været fikk mer alvorlige følger i Sørishavet. Raphaël Dinellis båt fikk store skader og begynte å synke, og han ble reddet av Pete Goss. Noen timer senere kullseilte to båter til, og seilerne av disse ble reddet av australsk redningstjeneste. I januar 1997 mistet man all kontakt med kanadieren Gerry Roufs. Båten hans ble funnet drivende fem måneder senere utenfor kysten av Chile, men Roufs ble aldri funnet.
Christophe Auguin vant, og Catherine Chabaud, som kom på sjette og siste plass, var den første kvinnen til å fullføre regattaen.
Pete Goss ble senere tildelt Légion d'honneur for å ha reddet Dinelli. De mange kullseilingene førte til strengere sikkerhetsregler for deltakerne, spesielt rundt båtenes sikkerhet og stabilitet.
2000–2001
Denne regattaen var den første store testen av de nye sikkerhetsreglene som ble innført etter tragedien i det forrige racet. Det ble en suksess og selv om noen båter ble tvunget til å bryte, var det ingen som forsvant. 24 år gamle Ellen MacArthur var også den yngste noen gang til å delta, bare 24 år gammel.
MacArthur seilte seg opp på en andreplass og tok stadig innpå, men mulighetene for seier svinte hen da hun traff en delvis sunket container som drev, og ble tvunget til å gjøre reparasjoner. Desjoyeaux vant regattaen, med MacArthur litt mer en er døgn etter i mål. Hun ble med dette raskeste kvinne til å ha seilt rundt jorden, og har forrsatt rekorden som raskeste kvinne i Vendee globe.
2004–2005
300 000 mennesker så starten av 2004-regattaen, som fant sted i fint vær. Første båt krysset ekvator etter bare ti dager, tre dager raskere enn det tidligere racet, og alle båtene var da fortsatt med.
2008–2009
Vendée Globe 2008 startet 9. november 2008. Franske Michel Desjoyaux vant, og satte ny regattarekord med tiden 84d 3t 9'8".
Jean Le Cam mistet kjølbulben og kullseilte i Sørishavet. Vincent Riou snudde og fant båten. Le Cam klatret ut en av nødlukene og klamret seg til roret mens Riou sirklet rundt og forsøkte å kaste et tau til ham. Etter tre mislykkede forsøk gikk Riou nærmere. Han klarte da å nå Le Cam med tauet og redde ham, men kolliderte med Le Cams båt og skadet en av de to utriggerne som holder oppe masten og måtte bryte regattaen. På dette tidspunktet lå han nummer tre, og fordi han da hjalp en annen seiler i nød ble han tildelt tredjeplassen som godtgjørelse.
2012–2013
Regattaen i 2012 startet 10. november 2012. Flere seilere satte rekord i utseilt distanse over 24 timer alene. Armel Le Cléac’h (Banque Populaire) satte ny rekord til breddegraden til Kapp det gode håp, og François Gabart (Macif) satte ny regattarekord for korteste tid fra lengdegraden ved Kapp Leeuwin i Australia og til Kapp Horn. 27. januar 2013 satte Gabart en ny Vendée Globe rekord da han gikk i mål etter rett over 78 days etter start. Avstanden fra vinneren til andreplass på tre timer og 17 minutter var den korteste i regattaens historie. Tiden mellom første og siste båt i mål på 26 dager, 17 minutter og 50 sekunder var også den korteste i regattaens historie.
2016–2017
2016–17-utgaven av regattaen startet 6. november 2016, med 29 seilere fra ti land. Dette var den første gangen noen av båtene var utstyrt med hydrofoiler. 18 seilere fullførte hele seilasen, noe som var rekord. I denne utgaven deltok både den eldste og yngste seileren som har fullført regattaen noen gang: Alan Roura, 23 og Rich Wilson, 66. Alex Thomson kom på andreplass bak Armel Le Cléac'h til tross for at båten hans Hugo Boss mistet styrbord hydrofoil etter å ha truffet et uidentifisert flytende objekt (UFO) i vannet i Sør-Atlanteren.
§: Båter med hydrofoil.
2020–2021
20-21-regattaen ble en suksess med ny rekord i antall som fullførte. Starten gikk søndag 8. november 2020. Den første uken av regattaen ga mange værmessige utfordringer med en front utenfor Galicia med vindkast over 50 knop og rotete sjø p.g.a. kombinasjon av flere bølgesystemer. En av favorittene, Jérémie Beyou på båten Charal § seilte på et flytende objekt og fikk såpass store skader at han bestemte seg å snu og seile tilbake til Les Sables-d'Olonne for reparasjoner. Den mest dramatiske hendelsen skjedde ca 600 Nm SV for Cape Town når Kevin Escoffiers båt brakk i to og han rakk såvidt å sende en nødmelding og hoppe i livbåten. Jean Le Cam, Boris Herrman og Yannick Bestaven ble omdirigert for å redde Escoffier. Jean Le Cam reddet Escoffier som seilte med "Yes we Cam" i ca en uke til han ble hentet av et fransk marinefartøy. Bestaven, Herrman og Le Cam ble gitt tidskompensasjon for tiden de tapte på redningsaksjonen. Dette gjorde at han ble vinner av regattaen til tross for at han kom i mål etter Charle Dalin og Louis Burton. Boris Herrman fra tyskland lå lenge an til en tredjeplass men en kollisjon med en spansk fiskebåt i Biscaia førte til at han haltet over mål med store skader på båten.
Søramerikansk mesterskap i friidrett 1952
Søramerikansk mesterskap i friidrett 1952 ble arrangert i Buenos Aires i Argentina i 1952.
State Bank of India
State Bank of India (SBI) er Indias største bank. Den er eiet av den indiske regjering. SBIs hovedkvarter ligger i Mumbai. Banken ble etablert 1. juli 1955.
Logo
State Bank of Indias logo er en sirkel med en liten mann i midten. Sirkelen symboliserer det perfekte og mannen i sentrum, forretningslivet som er bankens virksomhet.
Samarbeidende banker
SBI har fem samarbeidende banker: